Martin Adolf Andersen

Martin Adolf Andersen (født 17. januar 1844, død 21. desember 1927Vilhelm Haffner: Stortinget og statsrådet : med tillegg til Tallak Lindstøl: Stortinget og Statsraadet 1814-1914, digital utgave side 5) var en norsk bonde og politiker som representerte Venstre. 

Andersen tok eksamen ved 1. brigades underofficersskole i 1862 og ble dermed sersjant, han rykket opp til kommandersersjant i 1864. Han forlot hæren i 1868. Han overtok sin fars gård i 1867, han eide og brukte gården frem til 1903.  

Martin Adolf Andersen var amtrevisor fra 1881 til 1889. I tillegg hadde han en rekke kommunale og offentlige verv. Han ble valgt inn på Stortinget i 1889, som representant for  valgkretsen Kristians Amt. Han var på Stortinget i kun en periode. Mellom 1893 og 1897 satt han i hovedstyret for partiet Centrum.

Martin Adolf Andersen var ordfører i Østre Toten fra 1878 til 1893. Han etterfulgte Hans Laurits Olsen Hammerstad og ble etterfulgt av Peder Madsen Wang.   

 Referanser 

 Litteratur 
 Tallak Lindstøl: Stortinget og Statsraadet, B. 1 D. 1 : Biografier A-K, digital utgave side 28

 Eksterne lenker 


Kategori:Venstre-politikere
Kategori:Stortingsrepresentanter 1889–1891
Kategori:Stortingsrepresentanter for Oppland
Kategori:Ordførere i Østre Toten
Kategori:Norske bønder